b'\n_START_ARTICLE_\nHerttapiippuruoho\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nHerttapiippuruohon maavarsi on suikertava ja puutunut. Sen pysty, polveilevasti mutkainen varsi kasvaa 30\xe2\x80\x93110 senttimetri\xc3\xa4 korkeaksi. Pitk\xc3\xa4ruotiset, muodoltaan tylp\xc3\xa4n herttamaiset lehdet ovat kooltaan 5\xe2\x80\x9310 cm. Herttapiippuruohon kukat kasvavat lehtihangoissa 2\xe2\x80\x938 kukan ryhmin\xc3\xa4. Kukkien vaaleankeltainen teri\xc3\xb6 on 2\xe2\x80\x933 cm pitk\xc3\xa4, torvimainen ja k\xc3\xa4yr\xc3\xa4. Hedelm\xc3\xa4 on monisiemeninen kota. Pohjoismaissa laji tekee siemeni\xc3\xa4 harvoin.\n_START_SECTION_\nMyrkyllisyys\n_START_PARAGRAPH_\nHerttapiippuruoho sis\xc3\xa4lt\xc3\xa4\xc3\xa4 aristolokkiahappoa, joka aiheuttaa virtsateiden sy\xc3\xb6p\xc3\xa4\xc3\xa4.'